انا بنت الحمد لله متدينه ومن بيت محترم وكنت بشتغل في مؤسه في كان معي شاب محترم جدا لكن من خلال العمل هذا الشاب كتير حبني بس هو متزوج ومعه اطفال وكان بيحب زوجته وبيحترمها كثير لكن لما تعرف علي حبني كتيير وطلب مني انه يكلم اهلي يجي يخطبني بس كان بده موافقتي قبل ما يتقدم لاهلي وطبعا بهالحاله انا رفضتلأنه بعرف زوجته وأهله وزوجته لو عرفت بالموضوع راح تترك البيت والأولاد وتصير مشاكل كبيره جدا وأنا مستحيل اقبل اكون زوجه تانيه وأدمر بيت قبلي ومستحيل ابني سعادتي على تعاسه زوجه قبلي ولهذا السبب رفضت لكن المشكله انه هو متعلق فيني بشكل كبير جدا لدرجه انه حكاها بوجهي يارب لو ما تزوجتك وما كنت اللي انك ماتتزوجي ابدا وهي كل الناس اللي بتيجي علينا ما بترجع تاني على البيت اضطريت اترك شغلي بالمؤسه برغم حاجتي اله وراتبه كويس وانا محتاجه لكن عشان ما اضل بهذا الموضوع لأنه بديت احس قلبي تعلق فيه ولكن ما بدي اخرب بيت زوجته وحياته انا ضحيت بشغلي ومستقبلي بس مش عارفه شو اعمل انا بجد تعبت سامحوني طولت عليكم بس محتاجه رأيكم ونصيحتكم